# «1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы

«1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы — Рәсәй ФедерацияһыПрезидентының 2009 йылдың 4 мартындағы 238-се указына ярашлы булдырыла.

# «1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы
## Миҙал тураһындағы Положение

«1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы менән
** 1941—1945 йылдарҙағы Бөйөк Ватан һуғышы фронттарындағы хәрби ғәмәлдәрҙә ССР Союзы Ҡораллы Көстәре сафтарында ҡатнашҡан бөтә хәрби һәм ялланған ғәскәри хеҙмәткәрҙәр, Бөйөк Ватан һуғышы партизандары, совет подпольеһында ҡатнашыусылар, ә шулай уҡ «1941-1945 йылдарҙағы Бөйөк Ватан һуғышында Германияны еңгән өсөн», «Японияны еңгән өсөн» миҙалдары менән бүләкләнгәндәр шулай уҡ «1941-1945 йылдарҙағы Бөйөк Ватан һуғышында Германияны еңгән өсөн» миҙалына танытмаһы йәки һуғышта ҡатнашыусы танытмаһы булғандар ;
** «1941-1945 йылдарҙағы Бөйөк Ватан һуғышында фиҙакәр хеҙмәт өсөн», «Хеҙмәт батырлығы өсөн», «Өлгөлө хеҙмәте өсөн», «Ленинградты обороналаған өсөн», «Мәскәүҙе обороналаған өсөн», «Одессаны обороналаған өсөн», «Севастополде обороналаған өсөн», «Сталинградты обороналаған өсөн», «Кавказды обороналаған өсөн», «Киевты обороналаған өсөн», «Совет Поляр аръяғын обороналаған өсөн» миҙалдарына, шулай уҡ «Блокадалы Ленинградта йәшәүсе кешегә» билдәһенә йәки «1941-1945 йылдарҙағы Бөйөк Ватан һуғышында фиҙакәр хеҙмәт өсөн» миҙалына танытмаһына лайыҡ булғандар;
** 1941 йылдың 22 июненән алып 1945 йылдың 9 майына тиклемге осорҙа, дошман оккупациялаған территорияларҙа эшләү ваҡытынан тыш, алты ай дауамында эшләгән граждандар; икенсе донъя һуғышы осоронда фашистар һәм уларҙың союздаштары ойошторған элекке бәлиғ булмаған тотҡондар өсөн концлагерь, гетто һәм башҡа мәжбүри тотоу урындары;
** БДБ илдәре араһына инмәгән, СССР Ҡораллы Көстәре сафтарында, партизан отрядтары составында, подполье төркөмдәрендә, башҡа фашистарға ҡаршы берекмәләрҙә, хәрби милли формированиеларҙа ҡатнашҡан, Бөйөк Ватан һуғышында Еңеүгә ҙур өлөш индергән сит ил граждандары бүләкләнә.
Юбилей миҙалы күкрәктең һул яғында йөрөтөлә һәм «1941-1945 йылдарҙағы Бөйөк Ватан һуғышында Еңеүгә 60 йыл» миҙалынан һуң урынлаштырыла.

# «1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы
## Миҙалдың тасуирламаһы

«1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы томпактан эшләнә, 32 мм диаметрлы, түңәрәк формал.
Миҙалдың алғы яғында — I дәрәжә Дан орденының һүрәте, йондоҙҙоң түбәнге нурҙары араһында — «1945 — 2010» һандары.
Миҙалдың кире яғында уртала — «65 лет Победы в Великой Отечественной войне 1941—1945 гг.» тип яҙылған: «1941-1945 йылдарҙағы бөйөк ватан һуғышында еңеүгә 65 йыл».
Миңалдың ситтәре күтәрмә менән ҡаймалаған. Миҙалдағы бөтә һүрәттәр, һандар, яҙыуҙар ҡабарынҡы итеп эәшләнгән.
Миҙал ҡалыпҡа элмәк һәм дүңгәләк ярҙамында тоташтырылған. Биш мөйөшлө ҡалып ҡыҙыл төҫтәге ебәк муар таҫма менән ҡапланған. Таҫманың киңлеге — 24 мм; таҫма уртаһынан бишешәр буй үтә; өс ҡара һәм ике ҡыҙғылт һары төҫтә, һәр береһе 2 мм. Ситтәге ҡара буйҙар 1 мм киңлектәге ҡыҙғылт һары төҫтәге буй менән ҡаймаланған.

# «1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы
## Миҙалдағы үҙләштереүҙәр

* «1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалдың таҫмаһы «Берлинды алған өсөн» совет миҙалы таҫмаһын ҡабатлай. Таҫма авторы — рәссам А. И. Кузнецов (1945 йыл).
* Миҙалдың алғы яғында совет Дан ордены һүрәте төшөрөлгән. Дан ордены авторы — рәссам Н. И. Москалев (1943 йыл).

# «1941—1945 йылдарҙағы Бөйөк Ватан һуғышында Еңеүгә 65 йыл» юбилей миҙалы
## БДБ илдәрендә миҙал аналогтары

Ошондай уҡ миҙалдар БДБ илдәрендә индерелә:
* Ҡаҙағстан,
* Беларусь
* Украина